《东城被盗得世字》
宋代·秦观

野人无机心，触事少防卫。
所至辄酣寝，屡堕穿窬计。
孤亭夜深墨，风死雨初霁。
有盗穴壁来，攘取逮衾袂。
微思不敌怒，弱力鼓虚锐。
起搏且复呼，可否难量势。
谁云同室斗，函丈莫相继。
两奴眠牖旁，矫首但睥睨。
弃之倚柱休，盗亦从此逝。
惭无牛缺贤，幸脱燕人毙。
亡弓岂须求，失马不必涕。
黎明成感叹，事往若异世。
良贾号深藏，无阂称善闭。
君子勿我夸，得丧求无际。

作者简介：秦观（1049-1100）字太虚，又字少游，别号邗沟居士，世称淮海先生。汉族，北宋高邮（今江苏）人，官至太学博士，国史馆编修。秦观一 生坎坷，所写诗词，高古沉重，寄托身世，感人至深。秦观生前行踪所至之处，多有遗迹。如浙江杭州的秦少游祠，丽水的秦少游塑像、淮海先生祠、莺花亭；青田的秦学士祠；湖南郴州三绝碑；广西横县的海棠亭、醉乡亭、淮海堂、淮海书院等。秦观墓在无锡惠山之北粲山上，墓碑上书“秦龙图墓”几个大字。有秦家村、秦家大院以及省级文物保护单位古文游台。